ועדת העלייה, הקליטה והתפוצות, כנסת 25, פרוטוקול מספר 15, 2023-02-01 00:00

עודד פורר: בוקר טוב, אני פותח את הדיון בנושא גזענות ואלימות כלפי עולים חדשים

עודד פורר:  שלום לכל האורחים שלנו, משרדי הממשלה וגם אורחים מבחוץ

עודד פורר:  הדיון הזה נולד נוכח ריבוי מקרים שאנחנו מקבלים ונחשפים אליהם, שבהם עולים חדשים נפגעים, בין אם זה מאמירות גזעניות, בין אם זה מאלימות פיזית ממש שלצערי עלתה עד כדי רצח שנחשפנו אליו, אבל אני חייב לומר שגם מקרי אלימות קשים שמגיעים כמעט לכדי רצח, נחשפנו בחודשים האחרונים

עודד פורר:  הדיון הזה גם מתחלק לשני הפרמטרים בעצם, שמצד אחד זה הפעילות של היחידה הממשלתית לתיאום מאבק בגזענות במשרד המשפטים, ומצד שני גם האכיפה הפלילית והצעדים שנעשים ככל שצריך, כולל מסקנות שכבר התקבלו בעבר

עודד פורר:       אני רק אזכיר שהחלטת ממשלה מספר 1107 הקימה צוות בין-משרדי למיגור גזענות נגד יוצאי אתיופיה

עודד פורר:  מי שעמדה בראשה אז הייתה מנכ"לית משרד המשפטים דאז, אמי פלמור שאני שמח שהגעת לדיון, והדוח של הצוות הזה אומץ על ידי הממשלה בשתי החלטות ממשלה, 1958 מ-2016 ו-2254 ב-2017, שבעצם היחידה אמורה לפעול בשלושה מישורים: בטיפול תלונות, בהובלת שינוי מערכתי ובפיתוח ידע להכשרה מתאימה במאבק בגזענות

עודד פורר:  משרדי הממשלה מחויבים למנות נאמנים משרדיים למניעת גזענות והפליה, חובה שאגב לא מוטלת על רשויות מקומיות ותאגידים ציבוריים וחברות ממשלתיות

עודד פורר:  בישיבה שהתקיימה בכנסת ה-23 הייתה נכונות לחייב, אבל הלכה למעשה דבר לא נעשה

עודד פורר:      בכנסת ה-23 הוועדה פעלה לעיבוי סמכויות ותוספת לממונה לצורך מניעת גזענות כדי שזו לא תהיה המלצה בלבד אלא תהיינה סמכויות ענישה, כולל סמכויות לנציבות שוויון לאנשים עם מוגבלות במשרד המשפטים, בדומה בעצם לסמכויות שיש לממונה לנציבות שוויון לאנשים עם מוגבלויות במשרד המשפטים, וכולל מתן קנסות מנהליים ומתן סמכות להסרת תכנים גזעניים ברשתות החברתיות

עודד פורר:      אנחנו נתחיל פה ישיבות שהן יהיו ישיבות מעקב כדי לראות שהדברים האלה באמת קורים ובאמת בוצעו

עודד פורר:  אני מציע כדי שאנחנו נפתח את הדיון וכדי שיהיה לנו איזושהי מסגרת, לתת לעו"ד קובי אווקה להציג את הפעילות של היחידה ואחר כך נמשיך את הדיון

עודד פורר:  אגב, מי שרוצה לדבר, יש לכם פתקים על השולחן, אז תעבירו

עודד פורר:  בבקשה

קובי אווקה זנה: תודה אדוני היושב-ראש על קיום הדיון היום

קובי אווקה זנה:  אני ראש היחידה למאבק בגזענות במשרד המשפטים

קובי אווקה זנה:  למען האמת, היום מלאו לי בדיוק שש שנים לתפקיד, אדוני

קובי אווקה זנה:  ב-1 בפברואר 2017 התחלתי בתפקיד

קובי אווקה זנה:  מה נעשה במשך שש שנים? אני מבקש להזכיר בקצרה שהרקע להקמת היחידה הוא ועדה בין-משרדית שהוקמה בפברואר 2016 בראשותה של הגברת אמי פלמור, אז מנכ"לית משרד המשפטים

קובי אווקה זנה:  הוועדה בסוף תהליך עבודה חשוב עם כמעט 14 משרדי ממשלה גיבשה דוח שהוגש לממשלה, והדוח הזה בפרפראזה אמר שני דברים משמעותיים: האחד, שלא מדובר ברגשי נחיתות, בטענות סרק

קובי אווקה זנה:  יש גזענות במדינת ישראל ויש פרקטיקות של גזענות במוסדות ממשלתיים

קובי אווקה זנה:  ההכרה הממשלתית הזו אחרי 69 שנה, אני חושב שזו הייתה תחילתה החשובה של המאבק בגזענות

קובי אווקה זנה:      החלק השני והמשמעותי זה לא להסתפק רק בהכרה בקיומה של גזענות אלא בשורה של המלצות, למעלה מ-50 המלצות למימוש המאבק בגזענות

קובי אווקה זנה:  ההמלצה המרכזית היא הקמה של יחידה ממשלתית במשרד המשפטים שתתאם את הפעילות הממשלתית במניעת גזענות והפליה

קובי אווקה זנה:  כתוצאה מכך היחידה הממשלתית הוקמה במשרד המשפטים

קובי אווקה זנה:       היחידה עוסקת בשלושה מישורים מרכזיים, לא כי חסרים מקרים אחרים אלא מכיוון שהיה חשוב למקד את הפעילות שלנו

קובי אווקה זנה:  האחד והמשמעותי זה לקבל תלונות מכלל החברה הישראלית

קובי אווקה זנה:  התחלנו ממש מייד להקים מנגנונים לקליטת תלונות וכך התחלנו לקבל תלונות מכל החברה הישראלית

קובי אווקה זנה:  אני מזכיר שהסיבה להקמת היחידה היה אמנם גזענות כלפי יוצאי אתיופיה, אבל היה ברור לנו שיש עוד אוכלוסיות בחברה הישראלית שסובלות מגזענות והיה חשוב לקבל תלונות

קובי אווקה זנה:       החלק השני והמשמעותי הוא כל הנושא של השינויים הרוחביים, הווה אומר הניסיון יותר מקצועי ויותר משמעותי למנוע אירועים חוזרים, וזה השינוי המערכתי שאנחנו מובילים בתוך היחידה ועם השותפים שלנו

קובי אווקה זנה:       החלק הנוסף והחשוב, מצאנו שהרבה רוצים להיאבק בגזענות, הרבה רוצים להיות אנטי-גזעניים אבל אין את הידע, לכן פיתוח הידע הרלוונטי, המתאים הן בהכשרה של למעלה מ-70 ממונים וממונות במשרדי הממשלה השונים - - -     

קריאה: כמה ממונים יש היום?     

קובי אווקה זנה: 73 ממונים וממונות במשרדי הממשלה, כולל שניים ברשויות מקומיות באופן וולונטרי

עודד פורר: איזה רשויות?     

קובי אווקה זנה: עיריית תל אביב ועיריית ראשון לציון

עודד פורר: יפה

קובי אווקה זנה: גם יש רשויות נוספות, רשות אחת, רשות שדות התעופה שמינו ממונה ואנחנו נמצאים בעבודה איתם בגלל כל מיני נושאים שעלו בנושאים האלה, כך שההכשרה שלהם, לא רק ההכשרה הבסיסית שהיא מובנית, עשרה מפגשים מלאים שמלמדים אותם למעשה את כל התפיסה המקצועית

קובי אווקה זנה:  בנוסף לכך גם יש את התחזוקה החשובה, הרציפה של המקצועיות שלהם כדי לתת מענה

קובי אווקה זנה:      היום אני יכול לומר שבשירות המדינה, ויש לנו שיתוף פעולה נהדר עם שירות המדינה וזו ההזדמנות להודות לפרופ' הרשקוביץ על השותפות

קובי אווקה זנה:  המודעות עלתה ואני חושב ששירות המדינה נראה הרבה יותר טוב היום

קובי אווקה זנה:       החלק הנוסף הוא באמת לנסות ולהרחיב את הפעילות של החינוך - - -      

עודד פורר: אצל הממונים במשרדי הממשלה התקבלו תלונות? כמה תלונות התקבלו? מה עשו איתם?     

קובי אווקה זנה: התלונות הן סימפטום

קובי אווקה זנה:  כמובן שכל עוד הנושא של הסמכויות לא מוסדרות, יש מתח מובנה בתפקיד הממונים

קובי אווקה זנה:  אני מזכיר שהממונה הוא כפוף לנו מקצועית אבל הוא כפוף ארגונית למשרד עצמו

קובי אווקה זנה:  ברוב המקרים הממונים מקבלים תלונות

קובי אווקה זנה:  אנחנו ממש מנחים אותם להעביר לנו את התלונות כדי למנוע את המורכבות הזו, אבל יש עשרות תלונות שמגיעות לממונים

קובי אווקה זנה:  עיקר התלונות מגיעות אלינו ישירות

קובי אווקה זנה:  מעל 60 תלונות מגיעות דרך טופס מקוון

עודד פורר: כמה תלונות אתם מקבלים בשנה?     

קובי אווקה זנה: בשנת 2017 התחלנו עם 77 והיו קפיצות

קובי אווקה זנה:  מ-2019 קיבלנו 495 תלונות

קובי אווקה זנה:  שנה שעברה 440 תלונו והשנה אנחנו נמצאים ב-414 תלונות

קובי אווקה זנה:  אנחנו גם מדגישים כל הזמן, המספרים שמגיעים אלינו הם לא משקפים את מה שקורה בחוץ

עודד פורר: זה ברור

קובי אווקה זנה: זה משקף את מה שהתקבל אצלנו

קובי אווקה זנה:  עיקר התלונות שמגיעות אלינו זה בנושא של איסור הפליה בשירותים ומוצרים

קובי אווקה זנה:  זה למעשה המקרים המאוד קונקרטיים של מניעת שירות ממשי מאנשים

קובי אווקה זנה:  אני אוכל אדוני לשתף אותך בדוגמאות

קובי אווקה זנה:  אנחנו מדברים על תלמידים יוצאי אתיופיה שלא עולים לאוטובוס ויש תביעות שמתנהלות היום

קובי אווקה זנה:  לפחות כל עוד הוראת השעה הייתה בתוקף, התנהלו הליכים נגד תחבורה ציבורית על כך שנהגים מנעו - - -      

עודד פורר: יש מקרים כאלה מהשנה האחרונה?     

קובי אווקה זנה: לא מהשנה האחרונה

קובי אווקה זנה:  יש מקרה מ-2021

קובי אווקה זנה:  מתנהל עכשיו הליך נגד חברה ציבורית

קובי אווקה זנה:  יש מלונות שלא משכירים חדרים ליוצאי אתיופיה

עודד פורר: כשאתה מדבר על תלונות כלפי עולים ואלימות כלפי עולים, זה לא רק יוצאי אתיופיה

קובי אווקה זנה: נכון

עודד פורר: זה צרפת, זה רוסיה

קובי אווקה זנה: גזענות היא מילה מאוד קשה, חוק העונשין מגדיר אותה, אבל אנחנו מטפלים בגזענות על רקע צבע עור, מוצא, לאום או השתייכות דתית

קובי אווקה זנה:  אנחנו מבינים שהרקע לגזענות הם כבר לא ההארדקור של גזענות אלא יש גם עניין של תרבות

קובי אווקה זנה:  לצורך העניין, קיבלנו כ-18% של עולים מברית המועצות

קובי אווקה זנה:       ההגדרה של חוק העונשין לא מגדיר את האירועים האלה כגזענות, אבל כשאנחנו מסתכלים על שירות המדינה והמנדט שלנו בתוך שירות המדינה

קובי אווקה זנה:  כרגע המנדט שלנו לטפל בכל מה שקורה בשירות המדינה ולכן כשיש התנהלות בעייתית בשירות המדינה, במתן שירות ציבורי על ידי עובדי משרדי ממשלה, אז כמובן שעולי ברית המועצות פונים אלינו ואנחנו מנסים לתת סיוע אפשרי

עודד פורר: תודה

עודד פורר:  עו"ד אמי פלמור, תוכלי גם לתת כמה מילות רקע וגם את התחושה שלך כרגע? כי לפחות חלק ממה שאנחנו חוששים וחלק מהטריגרים לקיום הדיון, זה הרצון שנאמר על ידי מי מהשותפים הקואליציוניים, לשבור את היחידה הזאת

אמי פלמור: אני אגיד כמה דברים

אמי פלמור:  קודם כל גם אני רוצה להצטרף לתודה ולברכה על זה שאתה מקיים את הדיון הזה

אמי פלמור:  בזמן שעו"ד זנה דיבר, אמרתי לעצמי שאף פעם לא חשבתי עד הסוף למה הוועדה הזאת כל כך מתאימה, כי בסוף התלונות שמגיעות ליחידה, בין אם זה מעולים מברית המועצות

אמי פלמור:  שנים ארוכות, אגב, חוק איסור הפליה בשירותים ומוצרים נקרא חוק המועדונים כשלא הכניסו את בני עדות המזרח למה שהיה נקרא באותה תקופה דיסקוטקים

אמי פלמור:  זה מעיד קצת על הזמן שחלף מאז

אמי פלמור:       משהו בסיפור הזה של גזענות, למרות שהוא נוגע גם לדרוזים ולערבים במדינת ישראל, עוסק מאוד במבנה של החברה הישראלית בתור חברה מגוונת מאוד וקצת כמו במערכון, כל עדה באה, ספגה את שלה וכשהגיעה העדה הבאה, היא ידעה להתנשא ולהתגזען כלפיה

אמי פלמור:       הדוח עסק בהרבה מאוד דברים

אמי פלמור:  הוא עסק בטריגר של המחאה שהיה מה שקרה בתוך המשטרה

אמי פלמור:  הוא עסק בחוויה בעולם העבודה, לאו דווקא בשירות המדינה ועסק בסוגיה של הנכחה חיובית, האם בכלל אנחנו רואים את יוצאי אתיופיה באיזה שהם הקשרים חיוביים או רק בהקשרים שליליים, והניסיון היה גם לטפל בסוגיה הזאת

אמי פלמור:       אין שאלה בכלל שרוב המענים של היחידה, ולא בכדי הרשויות המקומיות הגדולות החזקות הצטרפו למהלך הזה וגם על הדבר הזה צריך לברך, עוסק בדברים שפוגשים בחיי היום-יום, אנשים שיש מרכיב בזהות שלהם שמפריע להם להישפט כמו כל אדם אחר, בין אם הם מתמודדים בקורס בשירות המדינה

אמי פלמור:  אני נזכרת בתיקים, בתלונות שהגיעו בעבר על יחס בוטה כלפי עובדת מדינה, עולה מברית המועצות בתוך קורס של משרד הכלכלה, תתקן אותי אם אני טועה, עם איזשהו ביטוי על היכולות שלה ועל הייעוד המקצועי שלה

אמי פלמור:  אנחנו רואים את זה באמת בקבלת שירותים, לפעמים בשירותי רפואה כשרופא אומר לחולה יוצא אתיופיה, אתה תלך לסוף התור כי אחרי שאתה תהיה אצלי, אני אצטרך לחטא את המרפאה שלי

אמי פלמור:  כאן המקום להגיד שמשרד הבריאות בזמנו בראשות משה בר סימן טוב, בעקבות הדוח הקים ועדה מיוחדת למענים שצריך לתת בתוך מערכת הבריאות כדי שלא תהיה הפליה על רקע מוצא קודם כל לפי מטופלים, אבל צריך לזכור שיש גם לא מעט הפליה כלפי מטפלים, כלפי אחים, אחיות, רופאים, רופאות שלעיתים האזרחים מסרבים לקבל מהם טיפול על רקע מוצא

אמי פלמור:       אין שאלה בכלל שיש פה צורך שהתחיל מהמחאה של יוצאי אתיופיה, ולאורך השנים יוצאי אתיופיה בניגוד לחלקם באוכלוסייה שהוא 1

אמי פלמור: 6–1

אמי פלמור: 8 היוו עשרות אחוזים מבין המתלוננים ומבין אלה שהניעו את גלגלי היחידה, אבל כמו שאמרנו כשסיימנו את העבודה בוועדה שלי, החברה הישראלית כולה עוד תצטרך להגיד תודה ליוצאי אתיופיה על המחאה הזאת ששמה לנו מראה כחברה ושבעצם פתחה את ההתמודדות של ממשלת ישראל עם החוויה שמאפיינת הרבה מאוד עולים והרבה מאוד אזרחים שיש להם עדיין את הזהות האתנית או הדתית שאיתה לפעמים ההורים שלהם עלו לארץ, ולכן אני חושבת שכל השיח הזה סביב הרלוונטיות של היחידה, סביב המשימות שהיא לוקחת על עצמה, סביב השינוי שהיא מחוללת, ואני מניחה מן הסתם שאתה תשמע גם את מה שקורה במשטרה, ואני רוצה להגיד ואני אומרת את זה תמיד, יש עוד כברת דרך עצומה לעשות

אמי פלמור:  אקווה הזכיר שזה שש שנים

אמי פלמור:  אני לא זכרתי ולא ספרתי

אמי פלמור:  השינוי מתרחש

אמי פלמור:       השינוי הזה לא עוזר שאתה נפגע באופן אישי, בין אם זה מאלימות משטרתית או מהשפלה כשאומרים לך להשאיר את התיק שלך בחוץ כשאתה נכנס לסופרמרקט במדינת ישראל, משהו שאני מנחשת, חבר הכנסת פורר, שלך מעולם לא אמרו וגם לי לא, אבל הדבר הזה עדיין קורה בסופרמרקטים במדינת ישראל, אז כל עוד זאת המציאות של חלק מהאזרחים שלנו וכל עוד הממשלה מסוגלת לטפל בזה והיא הצליחה לא פעם לטפל בזה, אני חושבת שהרלוונטיות והחשיבות של העיסוקים של היחידה ושל המעקב והפיקוח של הכנסת על יישום אותה החלטת ממשלה, אגב, שראש הממשלה הנוכחי בנימין נתניהו הוא זה שהוציא לדרך את המהלך הזה, הוא זה שהוביל את החלטת הממשלה שאימצה את כל ההמלצות וקיים ישיבות איטיות של ועדת שרים מיוחדת כדי לוודא שההחלטות מיושמות וממומשות

עודד פורר: תודה רבה

עודד פורר:  ג'ולי קייט מהפורום לקידום הנגב

עודד פורר:  אחריה אני ארצה התייחסות מהמשרד לביטחון לאומי, נצ"מ הוד לוי

עודד פורר:  בבקשה

ג'ולי קייט: אני אדבר גם ממקום אישי כמי שסבלה מהגזענות הזו בשנות ה-90' וחוזרת לסבול היום כפעילה חברתית, שברגע שאתה שם את עצמך איפשהו בתוך השיח הציבורי, בקדמת הבמה, אתה חוטף יותר, ובמיוחד אם אתה אישה, אז את חוטפת כפליים כמובן

ג'ולי קייט:  מעבר לדברים שהם באמת איזושהי הפליה בכניסה למקומות כאלה ואחרים, אנחנו רואים הגדלה מטורפת באלימות ואמירות גזעניות ברשת, ומשם בסופו של דבר הכול צומח

ג'ולי קייט:       קראתי קצת טוקבקים בתגובות לפוסטים שלי ולסרטונים שלי ברשת: "חזירה", "גויה", "תחזרי לרוסיה", "אתם קניתם תעודת זהות ב-200 דולר" ודברים מהסוג הזה

ג'ולי קייט:  אנחנו היינו רגילים לשמוע את זה בשנות ה-90' אחרי שסבלנו מגזענות איומה בארצות המוצא שלנו שמשם הגענו, כ"יהודים מסריחים" ואז הגענו לכאן והתחלנו בעצם לחטוף את האמירות האלה הפוגעניות מאוד, ואני לא יכולה לתאר לכם איך מרגישה נערה מתבגרת שמגיעה לארץ וזה מה שהיא שומעת בכל מקום

ג'ולי קייט:  זה היה מאוד דומה אם לא יותר כואב מאשר לשמוע את זה במדינה ששם אתה זר אבל פה אתה אמור להיות שייך והבטיחו לך שתהיה שייך

ג'ולי קייט:  אנחנו רואים חזרה של הדבר הזה היום, ולא בכדי רואים עלייה באחוזים של מתלוננים דוברי רוסית על הפליה וגזענות

ג'ולי קייט:       במקום לראות בעלייה הזאת הזדמנות אדירה לפתח את הפריפריה, לפתח את הנגב, לפתור בעיות דמוגרפיות כל כך רבות, באמת לתרום למדינה, אני חושבת שכל האמירות האלה מגיעות מתוך השיח ומתוך ההחלטות שאנחנו רואים היום, ואנחנו שומעים את זה היום בבניין הזה בדיוק, על החלטה לבטל את הגמלה החד פעמית שמקבלים עולים, על מענקי הקליטה ומענקים שבעצם מאפשרים להם לשכור דירה

ג'ולי קייט:  האמירות על ביטול סעיף הנכד שמטילות ספק ביהדות של כל מי שמגיע לפה

ג'ולי קייט:  אגב, בסופו של דבר הספק מוטל לא רק ביהדות של אלה שהם דור שלישי

ג'ולי קייט:       אני יהודייה משני הצדדים על פי ההלכה ועל פי הדם

ג'ולי קייט:  באמת אין פה שום ספק

ג'ולי קייט:  אפילו ברבנות קיבלתי את החותמת כדי שאני אוכל להתחתן כאן, אבל עדיין אנחנו שומעים את האמירות האלה ועדיין אנחנו מרגישים פה סוג ב'

עודד פורר: מה היית צריכה לעשות ברבנות כדי לקבל את החותמת?     

ג'ולי קייט: לצערי הרב הייתי צריכה להגיע עם סבתא שלי ניצולת שואה כדי שיסתכלו על התמונות שלנו ויסתכלו איזה אף יש לסבים שלי שלחמו במלחמת העולם השנייה ואיבדו את כל משפחתם

ג'ולי קייט:  כמו שאמרתי, לפני חודש הייתי פה באחת הוועדות

ג'ולי קייט:  היטלר לצערי לא בדק מי יהודי קצת יותר או קצת פחות לפי תמונות

ג'ולי קייט:  זה מה שאגב סבתא שלי אמרה להם באידיש ואישרו את היהדות כדי שאני אוכל להתחתן כאן, אבל אנחנו שומעים את זה וממשיכים לשמוע את זה

ג'ולי קייט:      אני חושבת שבשנות ה-90' המסקנה שאליה הגענו, עולים מברית המועצות, אנחנו התביישנו לדבר ברחוב ברוסית, אנחנו התביישנו לחגוג נובי גוד, אנחנו התביישנו באוכל שלנו ובשם המשפחה הארוך שלנו ובזהות שלה וניסינו להסתיר את זה

ג'ולי קייט:       היום אני חושבת שמאוד חשוב שכל אחד, כל עדה, אבל אני מדברת בשם העדה שלי

ג'ולי קייט:  אני הגעתי מליטא

ג'ולי קייט:  מבחינת ישראלים רבים אנחנו רוסים, לא יעזור שום דבר

ג'ולי קייט:  התעייפתי מלהסביר

ג'ולי קייט:  אני חושבת שאנחנו צריכים כן להיות גאים במסורת שלנו ובתרבות שלנו ולדבר בשפה שלנו וללמד את הילדים את השפה שלנו

ג'ולי קייט:  בסופו של דבר אם אנחנו נפסיק להתבייש ואנחנו נצא באיזושהי אמירה ברורה שאין מקום לגזענות לא רק במוסדות ציבוריים אלא גם ברשת, אלא גם ברחוב ובמיוחד אצל המחוקק, אני חושבת שבסופו של דבר המצב יהיה שונה

ג'ולי קייט:  כוחנו באחדותנו

ג'ולי קייט:  אני חושבת שכולנו צריכים להילחם בתופעה הזאת כי בסופו של יום אם אנחנו כעם לא נצליח להיות מאוחדים, אנחנו לא נגיע לשום מקום

ג'ולי קייט:  תודה רבה

עודד פורר: תודה רבה

עודד פורר:  נצ"מ הוד לוי

הוד לוי: טוב, כבוד היושב-ראש, בוקר טוב לכל המשתתפים

הוד לוי:  נמצאים איתי פה סנ"צ חן כינור

הוד לוי:  נמצאת איתי פה סנ"צ רוטל אהרונוביץ ורפ"ק רועי בורלא

הוד לוי:  במידה ותהיינה שאלות נוספות מעבר למה שאני אציין, אז ניתן גם להצטרף בדעתם

הוד לוי:      אני שמח לבוא ולומר שנושא הגזענות כמו שנאמר קודם לכן גם על ידי עו"ד אווקה וגם על ידי אמי פלמור, מצוי על סדר-יומה של המשטרה

הוד לוי:  השנה האחרונה, הייתה בה בשורה, באמת לא מעט עשייה בתחום הזה, בנושא הזה

הוד לוי:       ביחד עם הסמפכ"ל אני מוניתי כממונה למניעת גזענות בארגון

הוד לוי:  פעם ראשונה שזה קורה

הוד לוי:  צריך לציין שהוקמה חטיבת קהילות מתוך הבנה שיש צורך בביצוע פעילות ביחד עם שותפים מהאוכלוסייה מהעדות השונות, מהחברות השונות, וכמובן לבצע פעילות נוספת פנים-ארגונית שתיכף אני אציין אותה

הוד לוי:      יש לנו בשנה האחרונה צוות ארגוני ששותפים בו לא מעט שותפים בתוך המשרד, בתוך המשטרה, גם חן כינור, גם מחלקת משמעת

הוד לוי:  יש לנו צוות גם בין-ארגוני שמתכנס אחת לחודש, אחת לרבעון בהתאם לצרכים, אבל באופן סדור ביחד עם החבר'ה של אווקה מהיחידה הממשלתית לתיאום המאבק בגזענות

הוד לוי:  בצוות הזה אנחנו דנים בכל מיני תלונות שמתקבלות או סוגיות שאנחנו מתבקשים לתת להם התייחסויות

הוד לוי:  אני חושב שנכון לרגע זה אם בעבר זה היה קצת נתקל בקשיים, אז כתוצאה מהסדר הזה אנחנו עובדים הרבה יותר נכון והרבה יותר טוב

הוד לוי:      נושא התלונות, אם בעבר זה היה מתקבל על ידי היחידה, היה מופנה לגורם כזה או אחר בתוך המשטרה, אנחנו הסדרנו את זה בצורה מסודרת שיש גורם אחד בתוך המשטרה שמקבל את זה, בוחן, מטפל ולאחר מכן נותן את המענה הטוב ביותר המתבקש גם ליחידה וגם לגורם עצמו, לאזרח שפונה, שמי שאמון עליה זה סנ"צ חן כינור שנמצאת פה לידי

הוד לוי:       אני חושב שאם אנחנו מסתכלים על השנתיים האחרונות, 2021, הנתונים האלה מצויים בידכם, אז התקבלו 35 תלונות בנושא גזענות כאשר שלוש מהן היו תלונות מוצדקות

הוד לוי:  אם אנחנו מסתכלים על שנת 2022 אנחנו רואים שהיו לנו 22 תלונות מתוכן אחת מוצדקת

עודד פורר: אני רוצה שתתייחס יותר לנתונים שהם לאורך שנים ולא לאורך שנה אחת, כי בסוף אם נפתחו בין 18' ל-22' 118 תיקים ומתוכם הוגשו רק 30 כתבי אישום - - -     

הוד לוי: אתה עושה פה בלבול בין שני נתונים, כבוד היושב-ראש

הוד לוי:  תיכף אני אגע גם בנתון הזה

הוד לוי:  אמרתי שבמידה ותרצה שאפרט יותר, יש לי פה את רועי בורלא שהוא ייתן לך פירוט מפורט יותר

הוד לוי:  פה מדובר על תלונות שהקורבנות הם עולים חדשים

הוד לוי:  אני ציינתי פה נתונים לגבי תלונות בנושא גזענות שהתקבלו במשטרה נגד שוטרים שהפגינו גזענות כלפי אזרחים

הוד לוי:      כמו שאמרתי קודם לכן, בנושא גזענות אלו התלונות

הוד לוי:  סך הכול על פי נתונים שמצויים בידנו, בין 2018 ל-2022 הקורבנות שהם עולים חדשים, בעבירות גזענות נפתחו 118 תיקים

הוד לוי:  30 כתבי אישום הוגשו

הוד לוי:  כמו שאמרתי קודם לכן, אם תרצה שנרחיב על כך, אז רועי יפרט

הוד לוי:      בשנה האחרונה אנחנו ביצענו לא מעט כנסים, הכשרות, ויש בכוונתנו גם בשנת 2023 להמשיך באותה מתכונת, לדבר, לשים על השולחן את מניעת הגזענות וכמובן שאנחנו נמשיך באותה דרך

עודד פורר: איזו הכשרה עוברים חוקרים בנושא הזה?     

הוד לוי: במסגרת ההכשרה הבסיסית וגם במסגרת קורס הכשרת חוקרים אנחנו גם מעבירים משכים בנושאי מניעת גזענות, בנושא של הכרת החברה, השונות בין חברה לחברה

עודד פורר: כשאתם מעבירים את הקורסים האלה, במה הם עוסקים? האם הם עוסקים במניעת גזענות כשנניח מגיעה תלונה למשטרה ושהשוטר לא ינקוט בגזענות? האם ישנה הכשרה שכשמגיעה תלונה למשל בנתניה שנפצע קשה בחור דובר רוסית שהעיר לנערים בגלל שהם משתוללים בפארק והורסים את המתקנים, וחטף מכות עם לום בראשו, האם מבינים שבאירוע הזה מלבד האלימות יש כאן עבירה נלווית של גזענות ושל נסיבות מחמירות יותר? האם בהכשרות שעושים לשוטרים זה על זה? לא על זה שכשיש תלונה או שהשוטר עצמו לא ינהג

עודד פורר:  הבנת את ההבדל בשאלה?     

הוד לוי: כן

הוד לוי:  אנחנו נותנים את ההתייחסות לשני הנושאים שהעלית

הוד לוי:  אני אתן גם לרועי שזה תחומו, המומחיות שלו, לפרט קצת יותר

עודד פורר: בבקשה

רועי בורלא: בוקר טוב, היום אני כאן מטעם אח"מ של משטרת ישראל, אבל שני תפקידים אחורה הייתי ראש תחום חקירות במכללה ואני מכיר את זה מקרוב

עודד פורר: בבית שמש?     

רועי בורלא: מבית שמש

רועי בורלא:  זכיתי בתפקיד מאתגר וגם שמשאיר משהו אחריו

רועי בורלא:  אני יכול לומר שהעיסוק בכלל בכשירות תרבותית, בגזענות היא באמת בשני מישורים: פעם אחת, ברמת תכנים שמועברים על ידי אנשי תוכן

רועי בורלא:  מי שאמון על זה בתקופתי לפחות במכללה היה רב המכללה שנתן בעצם סקירה גם לגבי אוכלוסיות שונות כאלו ואחרות

רועי בורלא:  זה מישור אחד של תכנים מקצועיים בעולם הזה

רועי בורלא:      הנושא של סיווג עבירות וזיהוי עבירות הוא נושא מורכב

רועי בורלא:  היום קורסי החוקרים במשטרת ישראל, אני חושב שהם מכסים את כלל האוכלוסיות

רועי בורלא:  אני לא חושב שהקורסים היום פוסחים על איזושהי אוכלוסייה מבחינת החניכים שמעורבים, ונותנים לזה הרבה מאוד מקום גם לפעמים לספר, והם מכירים ובמשך תקופה ארוכה גם חולקים את הסיפורים האישיים

רועי בורלא:       אחד הדברים באמת כמו שאמרתי בסיווג העבירה הוא לזהות את העבירה הנכונה

רועי בורלא:  כן, מלמדים גם על חוק העונשין ומלמדים איך לזהות

רועי בורלא:  שוטרים שמגיעים לשטח מכירים את הסוגיות השונות שעולות בגזרה שלהם, בטריטוריה שלהם ומכירים את הדברים

רועי בורלא:       אני אסכם רק את הנושא הזה

רועי בורלא:  גם מניסיוני האישי, קשה מאוד לזהות הרבה פעמים

רועי בורלא:  אגב, הרבה פעמים גם לקורבן העבירה קשה לזהות האם באמת התקיפה או העבירה כלפיו היא ממניע גזעני כזה או אחר, אבל הנושא הזה הוא כל הזמן על הפרק

עודד פורר: איזה הכשרות אתם עושים? איך אתה אומר לבן אדם שחוקר עכשיו עבירת אלימות, להגיד לו שים לב, יש פה שלושה-ארבעה סימני אזהרה שאומרים שבעבירה הזאת, מלבד אלימות בנסיבות מחמירות יש פה עוד עבירה נלווית?     

רועי בורלא: כשאנחנו מלמדים את חוק העונשין ואנחנו עוברים על העבירות ואנחנו נותנים תרגילים לחוקרים במסגרת הקורס, אז הם צריכים לזהות את העבירה הנכונה

רועי בורלא:  כשיש סיפור מקרה שמעלה אוטומטית את הנסיבה של 144(ו) או הנסיבה הגזענית המחמירה, הם צריכים לזהות את זה

רועי בורלא:  אנחנו לא עוברים סעיף-סעיף בחוק העונשין ומלמדים אותם בדיוק איך לזהות לפי כל סימני האזהרה כמו שאדוני מציין, אבל נסיבה מחמירה של גזענות היא דבר שמזוהה מיידית כשיש עבירה על רקע כזה, בוודאי אם זה מלווה בנאצות, בקללות, בהתייחסויות לצבע עור, למוצא וכו'

עודד פורר: אמי, רצית להתייחס לזה?     

אמי פלמור: כן

אמי פלמור:  אווקה ידבר על ההווה אבל אני אגיד שכשעשינו בדיקה של הדבר הזה בזמן העבודה של הצוות, גילינו שהרבה פעמים במסגרת עסקאות טיעון נמחק הסעיף של הגזענות כי זה סעיף מחמיר

אמי פלמור:       הצוות עבד ב-2016-2017 - - -      

עודד פורר: שזה את כבר מדברת ברמת הפרקליטות או ברמת התביעה המשטרתית?      

אמי פלמור: זה היה בעיקר תיקי פרקליטות

אמי פלמור:  גם תיקים חמורים יותר מטופלים על ידי הפרקליטות אבל זה היה באמת זרקור ששמנו שם כדי שלא יימחק הסעיף הזה במסגרת עסקאות טיעון, בין השאר באמת כדי לייצר החמרה בענישה וכדי לשים את הדבר הזה על סדר-היום ולא לטאטא אותו

אמי פלמור:  אני יודעת שאווקה, ואווקה מן הסתם ידבר על זה בעצמו, עשה לא מעט עבודה בשנים האחרונות עם הפרקליטות כדי לנסות ולוודא שהדבר הזה משתנה

עודד פורר: אתה רוצה להגיד כמה משפטים בנושא?     

קובי אווקה זנה: אדוני היושב-ראש, אחד האתגרים שלנו זה שהיחידה באמת הוקמה בהחלטת ממשלה

קובי אווקה זנה:  אנחנו נמצאים אמנם בעיצומה של עבודה להסדרת הפעילות שלנו בחוק

עודד פורר: תיכף נגיע לעניין הזה

קובי אווקה זנה: הנושא של העבירות ממניע גזעני לפחות בעבר, היום יש קצת איזשהו שיפור, לא היו נחקרות בכלל

קובי אווקה זנה:  אנחנו היינו פונים במכתב לקצין אח"מ במקרים מסוימים עם העתק לפרקליטות לבחון את סעיף העבירה הרלוונטי שיש בו מניע גזעני

קובי אווקה זנה:  הרבה פעמים כשכבר החקירה נגמרת והתיק עובר לתביעות או לפרקליטות, קשה מאוד לתקן

קובי אווקה זנה:  היו גם מקרים שנחשפנו לאירועים שבהם עולה בוודאות אירוע גזענות

קובי אווקה זנה:  ביקשנו ויזמנו פנייה

עודד פורר: נמצאים איתנו ממשרד המשפטים פה?     

שלומית אבינח: הם ביקשו להגיע בזום

עודד פורר: מי בזום במשרד המשפטים?     

שלומית אבינח: ליאת

קובי אווקה זנה: אני רק אשלים משפט

קובי אווקה זנה:  אני אומר שבאמת בשנה האחרונה, ופה התודה גם לסמפכ"ל וגם למפכ"ל וגם לחברים שלי במשטרת ישראל, יש מודעות ויש עשייה ותשומת לב

קובי אווקה זנה:  יש לנו קשר ישיר והנושא הזה גם עולה בהרבה מאוד מודעות בפרקליטות המדינה במחלקה לתפקידים מיוחדים, אז יש מודעות אבל עדיין אני חושש שעבירות ממניע גזעני לא נכנסות הרבה פעמים - - -      

עודד פורר: אנחנו עכשיו נבדוק את זה

עודד פורר:  ליאת? המיקרופון שלך פתוח רק לא שומעים אותך

עודד פורר:  זה דוגמה טובה ללמה כשמזמינים נציג ממשלתי, הוא צריך להיות בדיון בוועדה ולא בזום

מאיר שלום: אני מתנצלת, אני קיבלתי את הזימון אתמול

עודד פורר: לא, לא קיבלת את הזימון אתמול

מאיר שלום: שוחחתי אתכם על כך

עודד פורר: הזימון נשלח לפני שבוע

מאיר שלום: אני מתנצלת, אני מקווה שעכשיו אתם שומעים אותי

עודד פורר: אנחנו שומעים אותך אבל הזימון נשלח לפני שבוע

עודד פורר:  העובדה שאתמול עשינו מאמצים כולל לפנות למשנה ליועצת המשפטית לממשלה כדי שנציג של משרד המשפטים יואיל בטובו להשתתף בדיון בוועדה בכנסת, אני רואה את זה כטעם לפגם

עודד פורר:  יותר מזה, העובדה שאת לא נמצאת פה אלא בזום

עודד פורר:  זה בפתיח

עודד פורר:      עכשיו בואי תפרטי לי בבקשה שני דברים, אחד שהוא בתחום אחריותך, זה איזה תיקוני חקיקה הגשתם כתוצאה ממסקנות הדיונים שהיו אז כדי לתת סמכויות ליחידה למאבק בגזענות, אם בכלל? שניים, אני אומר את זה לך

עודד פורר:  אני אבקש נתונים מהפרקליטות בסוף הדיון

עודד פורר:  אני רוצה לדעת כמה כתבי אישום נפתחו בנושא הזה שיש בו את עבירת הגזענות? כמה מתוכם הסתיימו בהרשעה וכמה במסגרת הסדר הטיעון מחקו את עבירות הגזענות, מה שציינה עורכת הדין פלמור? אז בואי תתייחסי רק לנושא החקיקה

עודד פורר:  אחר כך אני אתן לטלל דולב

מאיר שלום: שלום כבוד היושב-ראש, אני מתנצלת על התקלה בהתחלה

מאיר שלום:  אני מודה לכם על הדיון

מאיר שלום:  ייעוץ וחקיקה ביחד עם היחידה, כפי שאווקה ציין, אנחנו נמצאים בשלב מתקדם של העבודה המקצועית שלנו על טיוטת תזכיר חוק בהקשר של העיגון של מעמד היחידה וסמכויותיה

מאיר שלום:  הדבר עדיין לא הובא לפני השר הנכנס

מאיר שלום:       לגבי האזכור של סיוע משפטי ללא מבחן כלכלי, לפי חוק איסור הפליה, מה שנסקר בתחילת הדברים, בכנסת הקודמת הממשלה הקודמת קידמה הצעת חוק בנושא

מאיר שלום:  הוגש תזכיר ולאחר מכן טיוטת חוק אושרה על ידי ועדת שרים והצעת חוק הונחה על שולחן הכנסת

מאיר שלום:  לצערי לא התקיימה בה הצבעה ובימים הקרובים זה אמור להיות מובא שוב כהצעה חדשה לפני השר הנכנס

עודד פורר: מתי אתם מתכננים להביא לשר את הטיוטה של החוק?     

מאיר שלום: העבודה שלנו המשותפת עם היחידה, כפי שציינתי, אנחנו נמצאים בשלבים מתקדמים של זה ואנחנו לקראת שיח עם הגורמים הרלוונטיים על בסיס הדברים שגיבשנו

מאיר שלום:  צריך להבין, יש פה אי אילו גורמים שיש להם סמכויות

עודד פורר: אתם עובדים שנתיים על החוק הזה, נכון?     

מאיר שלום: אנחנו השקענו תשומות רבות בעבודה הזאת

עודד פורר: כמה זמן? אתם עובדים כבר שנתיים על החוק

מאיר שלום: נכון

עודד פורר: אני לא ארד לתהליכים של איך אתם מבצעים את זה במשרד

עודד פורר:  שאלתי שאלה פשוטה, מתי תציגו לשר את טיוטת החוק?     

מאיר שלום: כפי שציינתי, אנחנו אמורים בחודשים הקרובים להשלים מהלך - - -      

עודד פורר: ב-12 החודשים הקרובים, ב-24 החודשים הקרובים?     

מאיר שלום: לא

מאיר שלום:  בחצי שנה הקרובה

עודד פורר: למה חצי שנה? למעלה משנתיים אתם עובדים על זה

מאיר שלום: אנחנו עושים את זה לצד משימות נוספות

מאיר שלום:  אנחנו השקענו בזה תשומות רבות

מאיר שלום:  יש כאן לא מעט שאלות מורכבות, כי לא מדובר על היחידה בפעילות הנוכחות שלה

מאיר שלום:  הרעיון הוא להרחיב את קשת - - -      

עודד פורר: מה רוצים, אנחנו יודעים

עודד פורר:  תשמעי, אני ראיתי פה חקיקות הרבה יותר מורכבות, מקודמות בפרק זמן קצר

עודד פורר:  את יכולה להגיד, זה לא בסדר העדיפויות שלנו

עודד פורר:  אפשר להגיד את זה

מאיר שלום: לא, זה לא נכון, זה בסדר העדיפויות שלנו

עודד פורר: אם זה היה בסדר העדיפויות שלכם, זה לא היה לוקח שנתיים וחצי

מאיר שלום: כבוד היושב-ראש, זה לצד עוד דברים

מאיר שלום:  כפי שאדוני יודע, בתקופה הזאת היו עוד משימות רבות על הממשלה

עודד פורר: כשיש הרבה משימות קובעים סדר עדיפויות

עודד פורר:  אפשר להגיד, זה לא בראש סדר העדיפויות שלכם, זה במקום מאוד נמוך בסדר העדיפויות

עודד פורר:  זה לא חוק מורכב

מאיר שלום: אני לא יודעת למה אדוני קורא חוק מורכב, אבל יש פה יחס לגופים קיימים בעלי סמכויות

מאיר שלום:  יש כאן רצון להרחיב את הפעילות שהיא קיימת היום - - -      

עודד פורר: יש טיוטה קיימת שאפשר להציג לוועדה? לאן הגעתם בשנתיים האלה כולל המחלוקות?     

מאיר שלום: אין טיוטה שאפשר להציג לוועדה

מאיר שלום:  מדובר בעבודה ממשלתית, וטיוטת התזכיר שאנחנו עובדים עליה ביחד עם היחידה, כפי שציינתי, היא בשלבים מאוד מתקדמים שלה

עודד פורר: מה השלבים שנשארו? ליאת איתנו?     

מאיר שלום: אתם שומעים אותי?     

עודד פורר: לא, אנחנו לא נמשיך את זה בזום

עודד פורר:  בדיון הבא שלנו אני מבקש שהנציגה תהיה כאן

עודד פורר:  נקדיש רבע שעה רק לנושא הזה ואז נמשיך בשאר סדר-היום

עודד פורר:  את תוזמני לוועדה במהלך שבוע הבא או בשבוע שלאחריו כדי שנדון על זה בהרחבה, ומי שרלוונטי, לא בזום

מאיר שלום: בסדר גמור אדוני

מאיר שלום:  תודה

עודד פורר: טלל בבקשה

טלל דולב: תודה

טלל דולב:  אנחנו מדברים הרבה על גזענות ועבירות

טלל דולב:  אני רוצה לדבר דווקא על הביטויים שהם גזעניים, שמשפיעים מאוד על חיים של הרבה מאוד אנשים ואנחנו פחות יכולים לשים אותם בתוך מסגרת של עבירה

טלל דולב:  אחד הדברים שאנחנו רואים בתוכנית לשילוב יוצאי אתיופיה, שחלק מהיעדים שאנחנו לא מצליחים לקדם הם יעדים שתלויים מאוד בהחלטות של אנשי מקצוע ואני תיכף אדבר על זה

טלל דולב:      אחד הדברים שמאוד בולטים, למשל אנחנו מצליחים להוריד את זה לאט לאט אבל עדיין יש יותר ילדים יוצאי אתיופיה שמוצעים מהבית לפנימיות על ידי שירותי הרווחה

טלל דולב:  יש פי שלושה ילדים יוצאי אתיופיה בחינוך מיוחד מילדים שאינם יוצאי אתיופיה, ואני בטוחה שאם נבדוק קבוצות, ומרכז המחקר והמידע של הכנסת בדק קבוצות אחרות, אנחנו רואים ייצוג יתר גם בקרב קבוצות אחרות בפרמטרים מהסוג הזה

טלל דולב:      אני אתן עוד דוגמה להצלחה מאוד גדולה

טלל דולב:  משרד החינוך הצליח להגדיל פי שלושה את מספר הילדים יוצאי אתיופיה שמאותרים כמצטיינים ומחוננים בכיתה ב', בלי לעשות שום דבר לילדים אלא רק לעשות טלפונים למנהלי בתי ספר ולרשויות מקומיות

עודד פורר: זה במסגרת הדרך החדשה?     

טלל דולב: כן, ולדאוג שהילדים יגיעו להיבחן ושייבחנו, זאת אומרת זה תלוי בטלפונים ובהתעקשות ובהתמדה ובתשומת הלב

טלל דולב:  גם בחינוך מיוחד בשנה לפני הקורונה ראינו ירידה משמעותית בהפניות לחינוך מיוחד, אבל אחר כך הקורונה די עמדה בדרך של הדבר הזה

טלל דולב:      אנחנו גיבשנו צוות בין-מגזרי בהובלת אלקה ושמנו על השולחן ואנחנו גם מנסים מודל, אנחנו קוראים לזה "למניעת הסללה", מפני שבסופו של דבר ילד שלמד בחינוך מיוחד או למד בכיתת מב"ר או לא נכנס לחמש יחידות מתמטיקה, החיים שלו יכולים להיות מושפעים הרבה יותר מנער שהגיע בטעות למעצר, כי זה משפיע בעצם על כל מהלך החיים שלו, וזה ביטויים של הטיות ושל גזענות ושל דעות קדומות ושל החלטות של אנשי מקצוע שפחות אנחנו יכולים לדון בהם במונחים של עבירות סביב השולחן הזה

טלל דולב:       אנחנו חושבים שצריך להגיע לכל אחד ואחד מאנשי המקצוע שעוסקים באוכלוסיות ייחודיות

טלל דולב:  המודל מדבר לא על בואו נלמד את התרבות של האחר, אלא בואו נלמד איפה הראש שלנו, איפה המוח שלנו משחק איתנו משחקים וגורם לנו לחשוב בתבניות, כלומר סוג של חשיבה שמצילה אותנו בחיי היום-יום כי זה מה שעוזר לנו לקפוץ אחורה כשאנחנו רואים מכונית בכביש, אבל זה גם מה שגורם לנו לראות ילד יוצא אתיופיה ולהגיד, לא, הוא לא ילמד חמש יחידות מתמטיקה כי לא יהיה לו עזרה בבית, לכן אנחנו נמצאים במספרים מבישים בדברים האלה

טלל דולב:       תמיד אנחנו עושים דיונים על גזענות ואלימות ואיך מכניסים אנשים לכלא

טלל דולב:  אני חושבת שהשינוי התפיסתי גם בקרב אנשי המקצוע וכמו שהתייחסת קודם מהפורום, גם בקרב נהגי אוטובוס אבל לשם עוד לא הגענו, זה באמת באחריות היחידה למאבק בגזענות ואנחנו נשמח לשתף פעולה, זה להרחיב את הפיילוט הזה שאנחנו עושים בארבע רשויות מקומיות ולהגיע לכמה שיותר אנשי מקצוע שנמצאים בקו, שנפגשים עם האנשים, כי הרבה פעמים אנחנו מדברים על החלטות של שתי דקות

עודד פורר: תודה רבה

עודד פורר:  משרד החינוך נמצאת איתנו?     

קרן רוט איטח: כן

קרן רוט איטח:  היי, בוקר טוב

עודד פורר: היי, בואי תפרטי לי את הפעולות שאתם עושים ומה ההיקף שלהן למאבק בגזענות, להבנה של חשיבות העלייה במדינת ישראל, הערך שלה

קרן רוט איטח: אז קודם כל בתפיסה שלנו מדינת ישראל היא מדינה קולטת עלייה

קרן רוט איטח:  היום במערכת החינוך יש 54,365 תלמידים עולים חדשים

קרן רוט איטח:  אנחנו כאגף שמטפל בעולים החדשים, אז קודם כל אנחנו מתחילים במורים שקולטים את התלמידים העולים, בהכשרות

קרן רוט איטח:  אנחנו הרבה מאוד מכניסים את החלק של רב-תרבותיות והבדלים בין-תרבותיים

קרן רוט איטח:  פחות מדברים על פערים תרבותיים

קרן רוט איטח:  זה יותר הבדלים

קרן רוט איטח:       לצד זה המשרד מקיים שבוע עליות שמתקיים בסמוך לחוק העלייה ולפרשת "לך לך"

קרן רוט איטח:  בתי הספר עוסקים, אגב, גם בתוך מקצועות הלימוד

עודד פורר: אני רוצה להתעכב רגע על מה קורה בבתי הספר ביום העלייה

עודד פורר:  יש לי שלוש ילדות במערכת החינוך

עודד פורר:  יום העלייה היה באוקטובר האחרון

קריאה: ה-1 בנובמבר ביום הבחירות

קרן רוט איטח: לא היה בית ספר

עודד פורר: אז זה לא ב-1, אז עושים ב-2, לא קרה כלום

קרן רוט איטח: אנחנו לא מקיימים רק יום אחד, אנחנו מקיימים שבוע

עודד פורר: אני חייב לומר, ואני קצת קרוב לנושא הזה של עלייה וקליטה

עודד פורר:  מעולם לא חזרו עם איזושהי פעילות שהייתה במהלך השבוע

עודד פורר:  אגב, הן לומדות בשני בתי ספר שונים

עודד פורר:  כלום

עודד פורר:  איך אתם אוכפים את זה? זה שיש שבוע עלייה ואתם כיחידה, אני מניח שמה שאת עושה, מפיצה איזשהו מייל למחוזות שאמורים להפיץ את זה לבתי הספר

קרן רוט איטח: לצד המייל הזה, כבוד היושב-ראש, אני גם מצרפת טבלה

קרן רוט איטח:  באותו שבוע אני פשוט מסיירת בשטח

קרן רוט איטח:  אני יכולה להראות לך תוצרים מדהימים שקורים בשבוע הזה

קרן רוט איטח:  אגב, אחת מהתמות המרכזיות בתוך השבוע הזה זה להפגיש נניח את הילדות שלי ואני מניחה שאת הילדות שלך גם עם הסיפורים של הילד העולה וגם את ההבנה שאולי סבא וסבתא שלהם היו עולים למרות שזה היה מזמן, ולהגדיל את המעגל ואת ההבנה שאנחנו מדינה שקולטת עלייה

קרן רוט איטח:  גם לחברה הקולטת יש אחריות

קרן רוט איטח:  זה לא רק קליטה, כי קליטה משאירה בעיניי ובעינינו את האחריות רק אצל העולה

קרן רוט איטח:  אנחנו מדברים קליטה והיקלטות וזה אחריות משותפת

עודד פורר: אני הייתי נער בשנות ה-90' כשהתחילה העלייה הגדולה מברית המועצות לשעבר

עודד פורר:  סבלו גם מגזענות שם אבל הייתה בחברה הישראלית תחושה של משימה לאומית

עודד פורר:  יש פה משימה לאומית, כולנו רתומים לטובת קליטת העלייה

עודד פורר:  זה לא קיים היום

עודד פורר:  זה לא קיים היום לא בהתבטאויות של שרי הממשלה ושל חברי הקואליציה, לא בפעולות שמנסים לבצע

עודד פורר:       יש עוד ימים כמו יום הניצחון וימים אחרים, אבל יום העלייה הוא הזדמנות פז בבית ספר להראות את החשיבות שבקליטת העלייה כאן ועכשיו, היום

עודד פורר:  אני לא רוצה לספר לך על בתי ספר תיכוניים טובים עם 100% גיוס לצה"ל, עם 100% בגרויות

עודד פורר:  אני שואל אותם מה זה אסיר ציון ואני מקבל שורה ארוכה של תשובות מאוד יצירתיות שאף אחת מהן לא קרובה למה זה אסיר ציון

עודד פורר:  בעיניי מזעזע

עודד פורר:  אני שואל שוב, במה עוסקים בשבוע הזה ואיך את בודקת גם בסוף לא רק את התשומות אלא גם את התפוקות? האם המידע הזה גם עבר, נקלט?     

קרן רוט איטח: תראה, יש בתי ספר שזה בדי

קרן רוט איטח: אן

קרן רוט איטח: איי שלהם והחינוך החברתי מאוד חזק בהם

קרן רוט איטח:  כמו בכל דבר, אתה מוציא מדיניות, אתה מבקש

קרן רוט איטח:  אני יכולה להגיד שבשנים האחרונות אנחנו רואים המון התעוררות סביב הדבר הזה

קרן רוט איטח:  אנחנו עושים עוד ימים מאוד משמעותיים

קרן רוט איטח:  אנחנו גם מוציאים למוסדות החינוך איגרת בנושא הנובי גוד, לקבל את האיחור של הילדים ביום שלמוחרת

קרן רוט איטח:  זה נראה אולי פעולות קטנות אבל הן באמת משנים מציאות

קרן רוט איטח:  אם הילד הגיע אחרי חגיגה משפחתית וננזף על שהוא איחר או שהיה לו מבחן - - -      

ג'ולי קייט: הוא ננזף על זה שהוא לא מספיק יהודי, סליחה, כי זה גם מה שהילדים שלי מקבלים אחרי שהם חוזרים, על ידי מורות

קרן רוט איטח: אנחנו מאוד פועלים בהיבט שזה חג אזרחי ואין לו היבט דתי

קרן רוט איטח:  הרבה פעמים בפעולות קטנות אתה יכול לייצר שינוי מאוד משמעותי

קרן רוט איטח:  יש עוד הרבה עבודה

עודד פורר: אני רק אגיד בהקשר הזה שאם רוצים שכולם יבינו שזה חג אזרחי, אז זה להגיד לכולם שהם יכולים לאחר

עודד פורר:  לא להגיד, רק מי שהוא עם מבטא רוסי יכול לאחר

עודד פורר:  זה חלק מהעניין

עודד פורר:       אני מבקש, תעבירו בבקשה לוועדה בפירוט את כל הפעולות שבוצעו, לפחות שאתם הוצאתם בבקשה לבצע בבתי הספר בשבוע העלייה בפרט ובשנה כולה בכלל בנושא עלייה וקליטה

קרן רוט איטח: גם את חג הסיגד וכמובן גם את יום הנספים

קרן רוט איטח:  תודה

עודד פורר: ד"ר סבטלנה, ראש המכון להגירה ושילוב חברתי מהמרכז האקדמי רופין

סבטלנה צ'אצ'אשווילי-בולוטין: שלום רב קודם כל, אני ראש המכון להגירה ושילוב חברתי במרכז האקדמי רופין

סבטלנה צ'אצ'אשווילי-בולוטין:  לא אחזור על הדברים של הדוברים, אני מסכימה כמעט עם כולם

סבטלנה צ'אצ'אשווילי-בולוטין:  אני אשים מספר דגשים

סבטלנה צ'אצ'אשווילי-בולוטין:  חשוב לדבר על חקיקה אבל לא פחות חשוב לדבר על גזענות סמויה, ואני כרגע אתן מספר נתונים וזה מאוד מתחבר גם לדבריה של טלל דולב על חשיבות של הדברים

סבטלנה צ'אצ'אשווילי-בולוטין:      אנחנו במכון להגירה ושילוב חברתי, לקראת יום העלייה בנינו מדד עלייה, התפיסות בציבור הישראלי כלפי העלייה והעולים, וקודם כל נתחיל מנקודה החיובית ואחר כך דברים פחות חיוביים

סבטלנה צ'אצ'אשווילי-בולוטין:  הראשון, שכן כיום החברה הישראלית היהודית, בקרב החברה דוברת ערבית התמונה אחרת, אז קודם כל תופסים את העלייה יותר כמנוע צמיחה מאשר כנטל

סבטלנה צ'אצ'אשווילי-בולוטין:  מבינים שכן זה גם נטל אבל הם מסתכלים על זה על הטווח הקצר

סבטלנה צ'אצ'אשווילי-בולוטין:  לאורך הזמן כן מרגישים שהעלייה היא אכן יותר כמנוע צמיחה

סבטלנה צ'אצ'אשווילי-בולוטין:  העברתי את הנתונים

סבטלנה צ'אצ'אשווילי-בולוטין:  כל הנתונים נמצאים באתר

סבטלנה צ'אצ'אשווילי-בולוטין:  אני רק אציג מספר נתונים

סבטלנה צ'אצ'אשווילי-בולוטין:      נתון נוסף, אם אנחנו מדברים על גזענות, ואני שוב פעם רוצה לדבר על גזענות סמויה, אנחנו התמקדנו במספר נתונים והדיון, אגב היום, מאוד מתחבר לדיון שהיה לפני יומיים בנושא של חוק השבות, השינוי או אי שינוי של חוק השבות

סבטלנה צ'אצ'אשווילי-בולוטין:  הנתון ששאלנו, ואני חוזרת על הנתון כי לא היו קודם בוועדה הקודמת, האם אתה מוכן שהממונה שלך יהיה עולה חדש עם אותם הכישורים, וזה לא חשוב אם הוא ישראלי יוצא אתיופיה או ישראלי מאוקראינה, מרוסיה או דובר צרפתית, דובר אנגלית? אנחנו מגיעים לפחות מ-60%

סבטלנה צ'אצ'אשווילי-בולוטין:  40% לא מוכנים שעולים יהיו הממונים עליהם

סבטלנה צ'אצ'אשווילי-בולוטין:  כשאנחנו שואלים את השאלות הקשורות למשל בהקשר של האם אתה מוכן שעולים יהיו מטפלים סיעודיים, אז ברור לכם, אתם לא מופתעים, פה אנחנו רואים את ההבדלים

סבטלנה צ'אצ'אשווילי-בולוטין:  אנחנו מגיעים לכ-80%

סבטלנה צ'אצ'אשווילי-בולוטין:       אם אנחנו מדברים לגבי הגזענות הסמויה, זה מדד שנעשה עם צוות החוקרים

סבטלנה צ'אצ'אשווילי-בולוטין:  הובלתי צוות החוקרים, פרופ' קארין אמית, פרופ' נונה קושנירוביץ' וד"ר אביטל כהן

סבטלנה צ'אצ'אשווילי-בולוטין:  בהקשר הזה למשל יש חלוקה בהתייחס לקבוצות השונות

סבטלנה צ'אצ'אשווילי-בולוטין:  כך למשל, אכן אנחנו רואים שפחות רוצים שישראלים יוצאי אתיופיה גם יטפלו ויהיו עובדים סיעודיים

סבטלנה צ'אצ'אשווילי-בולוטין:       שאלנו גם בהקשר של מקצועות אבל הפער דרך אגב לא גדול, אם אני אתייחס למקצועות כמו האם אתה מוכן שעולים יהיה רופא מנתח עם אותם הכישורים? פה אנחנו כן רואים ש-30% לא מוכנים באופן כללי שהמנתח יהיה עולה

סבטלנה צ'אצ'אשווילי-בולוטין:  אם אני מדברת על זה באופן כללי כשאנחנו מדברים על עולים, כי הדיון הוא לא רק בהתייחס לישראלים יוצאי אתיופיה, אנחנו כן עשינו את החלוקה בהתייחס לעולים יוצאי אתיופיה, אז פה אנחנו רואים את העלייה מ-30% ל-40% שכבר פחות מוכנים

סבטלנה צ'אצ'אשווילי-בולוטין:  בגלל שהמדד הוא עדכני והוא עכשווי, זה לא היה קודם המדד הזה, אז הרעיון הוא לעקוב לאורך הזמן וזה קריטי לראות מה קורה לאורך השנים, האם אכן אנחנו רואים את ההבדלים

סבטלנה צ'אצ'אשווילי-בולוטין:       פה אנחנו מדברים על גזענות סמויה

סבטלנה צ'אצ'אשווילי-בולוטין:  פה אני כן רוצה להתמקד בעוד נקודה נוספת

סבטלנה צ'אצ'אשווילי-בולוטין:  במרבית המקרים קבוצות העולים, ואני מדברת על העולים דור ראשון ודור שני, אם אני מבינה מדבריה של הדוברת ג'ולי, אז כנראה הילדים שלך נולדו בישראל

ג'ולי קייט: כן

סבטלנה צ'אצ'אשווילי-בולוטין: אז אנחנו גם צריכים לדבר על הדור השני לעלייה

ג'ולי קייט: יש להם אבא צבר אבל זה עדיין לא עוזר

סבטלנה צ'אצ'אשווילי-בולוטין: אני מצטערת, אז אנחנו לא צריכים לייצר לפי הכללים, זה חמש שנים, עשר, זה תלוי לפי משרדים, אז גם פה כמה נתונים

סבטלנה צ'אצ'אשווילי-בולוטין:  במרבית המקרים קבוצות העולים משתייכים לקבוצות מבחינת מעמד סוציו-אקונומי נמוך

סבטלנה צ'אצ'אשווילי-בולוטין:  אם אנחנו רוצים לצמצם את הגזענות, אנחנו צריכים לשאוף למצוינות

סבטלנה צ'אצ'אשווילי-בולוטין:  צמצום הפער הוא דרך עידוד מצוינות

סבטלנה צ'אצ'אשווילי-בולוטין:  איך המערכות השונות תופסות את הקבוצות המוחלשות כשאנחנו כל פעם נשקיע, וזה כן חשוב להשקיע בנושא של תת הישגיות כי זה קיים

סבטלנה צ'אצ'אשווילי-בולוטין:       אני אתן לכם את הנתונים

סבטלנה צ'אצ'אשווילי-בולוטין:  במערכת החינוך חל שיפור אדיר בהקשר הזה

סבטלנה צ'אצ'אשווילי-בולוטין:  בשנת 2019 בקרב תלמידים ישראלים יוצאי אתיופיה, דור ראשון ודור שני בי"ב, סך הכול בקבוצה מבחינת המספרים היו 3,000 תלמידים

סבטלנה צ'אצ'אשווילי-בולוטין:  אלה שלמדו מתמטיקה חמש יחידות לימוד, ואני לא מדברת אם הם עברו או לא, סך הכול ב-2019 דור ראשון ודור שני למדו חמש יחידות אך ורק 134 תלמידים, ואנחנו יודעים על כמה כסף אנחנו מדברים

סבטלנה צ'אצ'אשווילי-בולוטין:      ברגע שעשינו את הנתונים הללו והבאנו את הדוח, משרד החינוך יחד עם טלל דולב והנציגים, ברגע שהם ראו את הדוח כינסו את כל המערך כדי לטפל בנושא של מצוינות

סבטלנה צ'אצ'אשווילי-בולוטין:  לסיכום, גזענות סמויה זה כרגע השלב

סבטלנה צ'אצ'אשווילי-בולוטין:  אנחנו צריכים לעבור את השלב ולדבר לא רק על חקיקה אלא על גזענות גם סמויה

סבטלנה צ'אצ'אשווילי-בולוטין:  כל הנתונים נמצאים באתר המכון ואם רוצים, גם במייל אני אשלח לכם את כל הדברים

סבטלנה צ'אצ'אשווילי-בולוטין:  תודה

עודד פורר: תודה רבה

עודד פורר:  משרד הקליטה

דוד יאסו: תודה אדוני היושב-ראש

עודד פורר: דוד, מה שלומך?     

דוד יאסו: ברוך השם

עודד פורר: טוב לראות אותך

דוד יאסו: תודה רבה אדוני

דוד יאסו:  בנושא של גזענות כפי שצוין, משרד הקליטה היה בין המשרדים הראשונים שהעמיד ממונה

דוד יאסו:  אני כממונה על יוצאי אתיופיה עברתי את הקורס שעו"ד אווקה דיבר

דוד יאסו:  אני גם הייתי בוועדה של אמי פלמור שתכללה בזמנו

דוד יאסו:       אנחנו כמשרד, באמת התפיסה היא אפס סבלנות בנושא של גזענות

דוד יאסו:  אנחנו יכולים לראות באמת כמו שגם ציינת בתחילת דבריך, שהמקרה שקרה גם עם הנער מבני מנשה שנרצח לצערנו הרב

קריאה: הנער יואל לנגל

עודד פורר: דוד, איך יכול להיות שהתקבלו במשרד הקליטה רק שתי תלונות על גזענות?      

דוד יאסו: כממונה על נושא של גזענות אני מפיץ לכלל העובדים את כל האגרות, את כל המסמכים שאנחנו מקבלים

עודד פורר: הפרויקטורים ברשויות המקומיות מקבלים?     

דוד יאסו: כן

דוד יאסו:  הם מקבלים את זה מבחינתי לפחות שזה יגיע אליהם

דוד יאסו:  בנושא של רשויות, מי כמוך מכיר את זה, אין לנו את האפשרות לכפות על רשות כזו או אחרת

עודד פורר: זה לא לכפות

עודד פורר:  אני אגיד לך משהו שאמר לי פעם ראש עיר על המוקד העירוני

עודד פורר:  כשהשירות בעיר לא טוב, אין פניות במוקד כי התושבים מבינים שאין - - - 

עודד פורר:  מה הטעם לפנות למוקד? או שהם לא יודעים או שהם לא פונים כי הם לא מאמינים בו

עודד פורר:       שתי תלונות זה מספר לא סביר, ומשרד העלייה והקליטה צריך לעשות תוכנית איך הוא מפיץ, א', את זה שיש את האופציה להתלונן, כי אני לא חושב שיודעים בכלל שאפשר להתלונן

עודד פורר:  אחר כך אפשר יהיה לטפל

עודד פורר:  אפילו אנחנו לא בשלב של טיפול בתלונות

עודד פורר:  פשוט לא מתלוננים

עודד פורר:  שתי תלונות זה סימן שציבור העולים לא יודע שזה בכלל אופציה

עודד פורר:  יכול להיות שאתם עשיתם עד עכשיו דברים מאוד חשובים

עודד פורר:  במובן הזה אני אומר לך, אתם תצטרכו להציג פה בפעם הבאה איך אתם הולכים להפיץ יותר את עניין התלונות

דוד יאסו: אין שום בעיה, אנחנו נציג את זה ואת כל המאמצים שאנחנו עושים בשטח

דוד יאסו:  שתי התלונות האלה בעיקר שהבאתי אותן כי הן מאוד בולטות, שזה היה על בני מנשה וגם טופל באופן נקודתי על ידי המשטרה

דוד יאסו:       חשוב שכל דבר שאתה מקבל ושאתה מעלה, ללמד ולא לערוף ראשים

דוד יאסו:  זה גם עוד יותר טוב מבחינתי

דוד יאסו:  זאת הראיה שלי, זאת התפיסה שלי מבחינת העבודה

עודד פורר: תודה רבה

עודד פורר:  חברת הכנסת מזרסקי

טטיאנה (טניה) מזרסקי: אדוני היושב-ראש, בדיוק הקדמת אותי

טטיאנה (טניה) מזרסקי:  מה שרציתי לומר, שאין בתרבות העולים תרבות התלונות

טטיאנה (טניה) מזרסקי:  לא רגילים להתלונן

טטיאנה (טניה) מזרסקי:  אנחנו מגיעים מגלות ובמיוחד אני רוצה להדגיש, אלה שהגיעו ממדינות חבר העמים שקיבלו חינוך סובייטי, אנחנו לא היינו רגילים להתלונן

טטיאנה (טניה) מזרסקי:       אתם שמעתם את הסיפור על עולה המיליון שיורד מהמטוס ואומרים לו, למה הגעת ארצה? היה חינוך רע בברית המועצות? הוא אמר, לא, היה חינוך טוב

טטיאנה (טניה) מזרסקי:  לא הייתה לכם תרבות, תיאטרון, קולנוע? הייתה לנו תרבות מצוינת

טטיאנה (טניה) מזרסקי:  מה, לא הייתה לך אפשרות ביטוי של כשרונות לך? הייתה לי אפשרות להביע את הכשרוונות שלי

טטיאנה (טניה) מזרסקי:  אז למה הגעת ארצה? כי פה אפשר להתלונן

טטיאנה (טניה) מזרסקי:  ברוב המקרים מקבלים כמובן מאליו

טטיאנה (טניה) מזרסקי:       לפי הנתונים שהוצגו היום, שרק 18% בנושא הגזענות מגיעות מדוברי רוסית, אני בטוחה שיש הרבה יותר תלונות

טטיאנה (טניה) מזרסקי:  טוב שהזכרת שמה, רק שתי תלונות התקבלו במשרד הקליטה? זה לא יאומן

טטיאנה (טניה) מזרסקי:  פשוט גם לא יודעים וגם לא במנטליות

טטיאנה (טניה) מזרסקי:       למה אנחנו רואים עלייה בשנים האחרונות? כי למדו כבר שכן אפשר להתלונן ומתחילים לפנות

עודד פורר: קובי, יש טלפון כוכבית?      

קובי אווקה זנה: יש כוכבית

עודד פורר: אפילו אנחנו לא יודעים

קובי אווקה זנה: 3406*

קובי אווקה זנה:  יש טופס מקוון בשפות שונות

עודד פורר: פרסום

טטיאנה (טניה) מזרסקי: בתיק האישי של עולה חדש, באזור האישי שהוא פותח באינטרנט יש קישור, מוקד שהוא יכול להתלונן על תופעת האלימות וגזענות?     

קובי אווקה זנה: כן

קובי אווקה זנה:  יש אתר מסודר בשפות שונות

קובי אווקה זנה:  הטופס המקוון בחמש שפות

עודד פורר: לא, היא שאלה על משהו אחר

עודד פורר:  יש פה שני משרדים

עודד פורר:  במשרד העלייה והקליטה לכל עולה יש תיק אישי שהוא נכנס דרך האינטרנט

קובי אווקה זנה: בשש שפות

עודד פורר: יש בו באנר למטה, אם נתקלת - - -      

פנינה תמנו: לא, אין

עודד פורר: דוד, לתשומת ליבך

טטיאנה (טניה) מזרסקי: צריך להוסיף שזה יופיע גם באזור האישי וגם כשנפגשים עם יועצי קליטה, שהם יקבלו הפניה לכל מקורות המידע

עודד פורר: מה המספר במוקד?     

קובי אווקה זנה: 3406*

טטיאנה (טניה) מזרסקי: כמו שבכל מרכז רפואי יש ערוצים לפניות הציבור, שידעו 3406*

טטיאנה (טניה) מזרסקי:      דבר שני, אנחנו נמצאים עכשיו בתקופה שהאלימות מתפרצת בכל מקום

טטיאנה (טניה) מזרסקי:  אלימות בכבישים, אלימות במרחבים ציבוריים

טטיאנה (טניה) מזרסקי:  הדרך היחידה לעצור את הדבר הזה החמרת ענישה

טטיאנה (טניה) מזרסקי:  להטיל קנס מנהלי על כל התפרצות אלימות על רקע גזענות וגם לעשות חשיפה, נזיפה פומבית, לבייש את הבן אדם שמתנהג באלימות ומתנהג כגזען

טטיאנה (טניה) מזרסקי:  אנשים יחשבו פעמיים אם להתנהג באלימות ולתקוף בן אדם על רקע גזענות או לא

טטיאנה (טניה) מזרסקי:  זו סוגיה למשרד המשפטים

עודד פורר: תודה רבה

דב ליפמן: כבוד היושב-ראש, התרגום, אנחנו בדקנו עכשיו

דב ליפמן:  כתוב שם רק בעברית

דב ליפמן:  אנחנו מתנצלים, אין תרגום בטופס

פנינה תמנו: זה במשרד העלייה והקליטה?     

עודד פורר: לא, במשרד המשפטים

עודד פורר:  הוא מתכוון ליחידה לגזענות

עודד פורר:       בבקשה, חברת הכנסת פנינה תמנו

פנינה תמנו: ראשית, חברי היושב-ראש, אני רוצה לברך אותך על כינוס הדיון הכול כך חשוב הזה ועל כך שבאמת אתה עושה חיל בתוך הוועדה עם הרבה מאוד סוגיות שחשובות

פנינה תמנו:  אני גם רוצה לברך כאן את כלל משרדי הממשלה ואת אמי פלמור חברתי שעשתה עבודה מצוינת ואפילו פריצת דרך בכל מה שקשור בהצעדת מדינת ישראל צעד אחד קדימה בכל הנושא של המאבק בהפליה וגזענות, כמי שהייתה שותפה להעברת החלטה ויזמתי את החלטת הממשלה להקמת ועדת פלמור

פנינה תמנו:      אני רוצה דווקא ללכת למקום היותר אישי כשאני בתקופת החגים נחשפתי לרצח של הנער יואל לנגל מבני המנשה שעלה בתקופה שאני הייתי שרת העלייה והקליטה וקיבלנו את פניו בשדה התעופה

פנינה תמנו:  אחר כך חזרנו לתמונות לראות אותו, ילד שיורד מהמדרגות של המטוס עם התקווה והחלום להיות לוחם, מתגורר עם המשפחה בנוף הגליל, ואלימות קשה שמובילה לרצח

פנינה תמנו:  הגזענות הנלווית שקוראים להם צ'יינה צ'יינה, מי ששמע את הדסה, החברה שלו, ואת האח שלה שהיה איתו גם באירוע

פנינה תמנו:       זה החזיר אותי למקום שלי כמי שעלתה לארץ עם קהילה שחוותה אלימות קשה וגזענית גם של הממסד, בטח של האנשים, לצערנו בורים ואלימים בתוך החברה הישראלית

פנינה תמנו:  כשאני רואה את הרוח הנושבת גם בתקופה הזאת כלפי העולים מברית המועצות לשעבר שאגב, זה גם לא בחלל ריק

פנינה תמנו:  זה אמנם לא דיון פוליטי אבל כשאנחנו רואים מתקפה חסרת תקדים, לא יהודים ולא יהודים, לא פלא שגם אני וגם חברי ולדימיר וגם חברתי טטיאנה נאלצים כל פעם גם לחוות אלימות בטוקבקים, תחזרו, יא גויה, תחזרו למקום שבאתם ממנו

פנינה תמנו:  זה הפך להיות מגפה

פנינה תמנו:  זו מגפה וצריך לנקוט יד ברזל קשה מול המאבק בגזענות והפליה

פנינה תמנו:       אני אומרת לך, לשמוע קולות של מי מנבחרי הציבור שאומרים, אולי צריך לסגור את היחידה למאבק בגזענות? זה לא יקרה

פנינה תמנו:  לא יקרה כל עוד אנחנו בבית הזה

עודד פורר: היא לא תיסגר

פנינה תמנו: זה לא רק שזה לא יקרה

פנינה תמנו:  במקום לתת כלים, ואני הבנתי שהוא כבר דיבר על זה, עו"ד אווקה שעושה עבודה

פנינה תמנו:  רק בזכות העקשנות שלו עוד היחידה הזאת קיימת

פנינה תמנו:       מי שחושבים שבגזענות והפליה יש ימין ושמאל, כדאי שיבינו שלא ואנחנו נמשיך עם המאבק הזה, אבל אני אומרת לכם שכל מי שיושב כאן סביב השולחן, בין אם זה המשטרה, משרד העלייה והקליטה, בין אם זה משרד החינוך שאני רואה כאן ואחרים, חייב לצופף פה שורות במאבק בהפליה וגזענות

פנינה תמנו:  מי שהראשונים לחטוף ולהיפגע כאשר יש אלימות בתוך חברה, זה מי שיש להם סממנים טיפה שונים, בין אם זה מבטא

פנינה תמנו:  לגבי עולי אתיופיה, גם הדור השני והשלישי סובל כי לצערנו הדוח מפרט את זה, איך הפרופיילינג של צבע העור הופך להיות באופן שיטתי לאיזה כלי לפגיעה בעולים החדשים או אפילו העולים הוותיקים

פנינה תמנו:       אני חושבת שבסופו של דבר צריך לבחון, ואני בטוחה שאתה תעשה את זה, מה הכלים האופרטיביים שהממשלה הזאת הולכת להוביל, מה התקציבים שיוקצו כאן

עודד פורר: בינתיים מה שהממשלה הזאת אמרה, שהיא הולכת להוביל ככלי אופרטיבי לסגור את היחידה

פנינה תמנו: גם אם אני לא סומכת על הממשלה הזאת אני אומרת לך, יש אחריות למשרתי ציבור

עודד פורר: חד משמעית

פנינה תמנו: כל אחד מכם, כל ראש אגף, כל מי שמחזיק בכוח לשרת את הציבור, תקצו לזה תקציבים לא רק בהסברה אלא במאבק אמיתי וכנה

פנינה תמנו:       אני נאלצת ללכת כי אני מנהלת ועדה

פנינה תמנו:  אני עצרתי כדי להגיע במיוחד כי זה חשוב לי מאוד

פנינה תמנו:  בדיון הבא אנחנו נהיה מתואמים ואפילו נעשה יחד

עודד פורר: אגב, אני חושב שהנושא הזה נוגע גם בליבת העשייה של הוועדה שלך לקידום מעמד האישה ושוויון מגדרי, כי בסופו של דבר גם בנקודות האלה סובלים בדיוק מאותה הפליה, אגב, הרבה פעמים נשים שסובלות מגזענות גם מתלוננות פחות

פנינה תמנו: גם נשים עולות למרות שאני חייבת פה להבהיר, אני יכולה לומר באחריות למשל שבקרב יוצאי אתיופיה הגברים סובלים הרבה יותר מגזענות

פנינה תמנו:  סובלים באופן מחפיר

פנינה תמנו:  זה לא אומר שהדברים שאתה אומר לא נכונים, אבל במקרה הספציפי והייחודי הזה

פנינה תמנו:  תודה

עודד פורר: תודה

עודד פורר:  חבר הכנסת בליאק

ולדימיר בליאק: תודה רבה אדוני, אני לצערי לא הייתי בתחילת הדיון, הייתי בוועדות אחרות אבל אני רוצה לברך אותך על הדיון הזה כי הדיון הזה הוא מאוד חשוב וטוב שאנחנו מדברים על זה בכנסת

ולדימיר בליאק:       תיראו, החברה הישראלית נגועה בגזענות בהרבה מאוד מישורים אבל אנחנו, ואני מרשה לעצמי לומר אנחנו כי אני גם עולה, סבלנו וסובלים מזה ביתר שאת

ולדימיר בליאק:  אני קורא על זה כל יום, אני מרגיש את זה כל יום

ולדימיר בליאק:  הרגשתי את זה מהיום הראשון שאני נמצא בארץ

ולדימיר בליאק:       אם אני בשנתיים האחרונות כחבר כנסת, במליאת הכנסת סופג גילויי גזענות, אז מה אפשר לדבר על מקומות אחרים? זה נותן לגיטימציה לכל אחד להתייחס לכל עולה בצורה גזענית

ולדימיר בליאק:  צודקת חברתי פנינה שלאחרונה אנחנו שומעים מנציגי הקואליציה שחלקם היום נמצאים בממשלה, מכנים אותנו גויים, מכנים אותנו מהגרים מטעמי נוחות

עודד פורר: לא הייתה ועדת אתיקה

ולדימיר בליאק: מבצעים דה-לגיטימציה לציבור העולים, מנסים להרוס את חוק השבות

ולדימיר בליאק:  אני חושב שאין לזה מקום

ולדימיר בליאק:  אני חושב שאנחנו צריכים לנסות לשים לזה סוף, בטח בישראל ב-2023, כל משרדי הממשלה, כל ועדות הכנסת, כל נציגי הציבור בכל מקום

ולדימיר בליאק:  אני חושב שברמה האופרטיבית חשוב מאוד שבהמשך לדיון הזה אנחנו נעשה כאן דיוני מעקב, אני לא יודע אם כל שלושה חודשים או כל חצי שנה, בתדירות כמה שיותר גבוהה שנראה את הנתונים, שנראה כיצד אנחנו מתקדמים כי זה לא יכול להימשך

ולדימיר בליאק:  תודה

עודד פורר: תודה רבה

עודד פורר:  קובי אווקה, כמה מילים לפני שאני מסכם

קובי אווקה זנה: קודם כל שוב תודה על הדיון הזה

קובי אווקה זנה:  אני אגיד בכנות שאני שומע כאן לראשונה את השיח של סגירת היחידה

קובי אווקה זנה:  לא נרמז לי, לא נאמר לי שיש כוונה לסגור את היחידה

עודד פורר: יש סגן שר שדיבר על זה באופן ברור

עודד פורר:  אני לא יודע אם אתה יודע, אבל יש רשימות היום של אנשים שנמצאים על הכוונת

קובי אווקה זנה: גם בפגישה שלי עם המנכ"ל החדש של משרד המשפטים, והשיח והאווירה היא להיפך

קובי אווקה זנה:  יש היכרות חשובה עם הפעילות של היחידה והמשמעות שהיא מביאה

קובי אווקה זנה:  אדרבא, צריך לחזק את היחידה

קובי אווקה זנה:  יש לנו אתגרים סביב הנושא של ההסדרה החוקית

קובי אווקה זנה:  אגב, אם יש שיח של סגירה, זה כנראה היעדר של חוק

קובי אווקה זנה:  יש לנו שיתוף פעולה נהדר עם החברים שלנו בייעוץ וחקיקה ואנחנו נמצאים באמת בישורת האחרונה

קובי אווקה זנה:  אני מקווה מאוד שנצליח להביא לשר את הטיוטה כדי שאפשר יהיה לקדם אותה

קובי אווקה זנה:       חברת הכנסת כאן ציינה את העניין של החשיפה

קובי אווקה זנה:  חלק מהבעיות, אדוני, רק אתמול התפרסם שמרצה מתבטא באופן גזעני והסטודנט מתלונן ליחידה, אז הסטודנט נתבע על ידי המרצה תביעת דיבה ב-140,000 שקל

קובי אווקה זנה:  זה יחסי כוח מאוד ברורים והגזענות הרבה פעמים היא עניין של יחסי כוח להראות מי חזק, מי חלש

קובי אווקה זנה:       אני חושב שאין לנו ארץ אחרת

קובי אווקה זנה:  יש לנו זכות שאחרי 75 שנה עוד מעט לעשות את השינויים הנדרשים כדי לייצר מציאות הרבה יותר טובה

קובי אווקה זנה:  הנושא החברתי הוא הנושא הכי משמעותי בעיניי במדינת ישראל היום, והפילוג והקיטוב לא נובע רק מאיזה עמדות פוליטיות אלא זה הרבה מאוד עניינים חברתיים שבנויים על דעות קדומות וסטריאוטיפים, ולכן העשייה שלנו היא מרובה ואנחנו צריכים לעשות הרבה

קובי אווקה זנה:  אני אציין שרק בשנה האחרונה נעשה מהלך משמעותי דרמטי עם משרד החינוך לחינוך נגד גזענות ואני מאוד מקווה שהנושא הזה יתקדם וייושם הלכה למעשה

עודד פורר: תודה רבה

עודד פורר:  ראשית בפתח הדברים אני אומר שהוועדה מאוד מודאגת מההתבטאויות שאנחנו רואים ומהכוונות לפחות כפי שבאות לידי ביטוי אצל חלק מהשותפים הקואליציוניים שסימנו את היחידה כאיזשהו מקום מסומן באופן בולט שצריך לסגור אותו או שמתחילים לזהות אותו עם כל מיני סימונים כאלה ואחרים

עודד פורר:  הנושא של גזענות הוא לא קשור לשמאל וימין

עודד פורר:  ימנים נאבקים בגזענות ושמאלנים נאבקים בגזענות, וגזענות, אין לה מקום בשיח הציבורי

עודד פורר:  אני מסכים לגמרי עם חבריי חברי הכנסת פה

עודד פורר:  אני חושב שהסיפור המשמעותי ביותר הוא הגזענות שאנחנו רואים כאן בכנסת בקריאות גזעניות כלפי חברי כנסת

עודד פורר:  במובנים האלה אני שמח שסוף-סוף קמה ועדת אתיקה שלא הייתה בכנסת הקודמת, שאפשרה לחלק מהדברים האלה להשתולל

עודד פורר:      אנחנו כמובן נעמוד על המשמר כדי שלא תיסגר היחידה למאבק בגזענות כלפי עולים, אבל עצם השיח שמתנהל בחודשים האחרונים סביב תיקון חוק השבות, מייצר דה-לגיטימציה לעולים למדינת ישראל, מתייג אותם

עודד פורר:  כל הזמן עוסקים בלבדוק מי הם יהודים, איך הם יהודים, כמה הם יהודים, זאת אומרת אם האבא שלך יהודי והאימא לא, אתה מתחיל להיות חשוד, וגם אם עברת גיור, איזה גיור עברת, מי הביא אותך, לא הביא אותך

עודד פורר:  אני מניח שבלשכת הגיוס הם לא עושים את הבדיקה הזאת כשאתה מתגייס ליחידות הקרביות וכשאתה נלחם על מדינת ישראל

עודד פורר:       גם פה, אני אומר את זה גם למשרד החינוך ואנחנו תיכף ניגע בזה יותר בהרחבה, צריך להבין, מדינת ישראל היא מדינה שהוקמה בידי עולים, החל מהרצל שנולד בבודפשט, בן גוריון מפלונסק שבפולין, ז'בוטינסקי באודסה שבאוקראינה, שיינרמן, שרון ובגין מברסליטובסק, מהעיר שהמשפחה שלי הגיעה

עודד פורר:  הסיפור הזה הוא בלב הפעילות ואני גם חושב שאם תלמידי ישראל היו יודעים מה המסע שעברו עולי אתיופיה כדי להגיע לכאן ברגל דרך סודאן, היו מסתכלים אחרת בהרבה מאוד מובנים, ולכן לחינוך הזה יש משמעות מאוד גדולה

עודד פורר:      תמיד הייתה בעיה בקליטת עלייה

עודד פורר:  יש גם גזענות של עולים כלפי עולים חדשים

עודד פורר:  יש מערכון ידוע של לול בעניין וכולם מכירים את הסיפור הזה

עודד פורר:  מבחינתנו אנחנו נמצאים עכשיו ממש בגרף של עלייה

עודד פורר:  אנחנו רואים את זה גם באירועי האלימות שאנחנו נחשפים אליהם בשטח, ופה זה כבר מובל לכיוון משרדי הממשלה ולמערכת אכיפת החוק

עודד פורר:      אני אבקש בעוד כשבועיים לקיים דיון מעקב עם נציגי המחלקה לייעוץ וחקיקה שתציג לנו, אחד, את מפת הדרכים לקידום החקיקה הזאת

עודד פורר:  איפה זה עומד, מה החסמים, מה הם חסמי הקידום, איזה דיונים עוד צריכים להתקיים בתוך הממשלה? אם יש יחידות שלא משתפות פעולה, נביא אותן כאן לוועדה, נקיים את הדיונים האלה פה, אין שום בעיה

עודד פורר:  לא סביר בעליל שכל כך הרבה זמן לוקח לקדם את החקיקה הזאת

עודד פורר:      בנוסף, אני רוצה פירוט מהפרקליטות, כמה חקירות נפתחו שבתוכן מעורבת עבירת הגזענות? בכמה מהן הוגש כתב אישום ובכמה בכתב האישום נמחקה עבירת הגזענות בהסדר טיעון או אפילו בדרך להגשת כתב האישום?      משרד החינוך ישלחו לנו מה הוציאו לבתי הספר מבחינת תכני הלימודים, חגים, יום העלייה, איך זה יוצא ואיך זה מופץ לכלל בתי הספר?      משרד הקליטה, בעוד שבועיים תשלחו לוועדה בבקשה צילומי מסך של תיק עולה שכשהוא נכנס למערכת, שיש למטה באנר בשפות עם הפניה ואפשרות פנייה גם למחלקה לגזענות וגם אליכם במובנים האלה

עודד פורר:       היחידה לגזענות, לא נכנסתי כמו שנכנס חבר הכנסת לשעבר ליפמן, אבל אנחנו ניכנס לבדוק את הנושא הזה של שפות

עודד פורר:  צריך לראות שזה באמת בשפות על כל המשמעויות של זה

עודד פורר:  גם את זה אנחנו נוודא בעוד שבועיים

עודד פורר:      משרד הקליטה, תציגו לנו את תוכנית הפרסום שיש לכם כדי שלא יהיו רק שתי תלונות במשרד הקליטה בשנה לטובת העניין הזה

עודד פורר:       עד כאן

עודד פורר:  תודה רבה, הישיבה נעולה